Umhverfis- og auðlindaráðuneytið

Skuggasundi 1

101 Reykjavík 24.08.2020

Umsögn og athugasemdir vegna draga að frumvarpi að endurskoðun á lögum um vernd, friðun og veiðar á villtum fuglum og villtum spendýrum.

Við fyrstu sýn er verið að ganga mun lengra í friðun, vernd og takmarka aðgang til veiða en flestar þjóðir eru að gera. Bogveiði er að aukast mikið í Evrópu og er því undrun á því að þessi veiðiaðferð skuli ekki vera sett inn í þessi frumvarpsdrög. Því hvet ég og legg til að bogveiði verði sett inn sem leyfileg veiðiaðferð um ókomna tíð.  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Í þeim greinum þar sem minnst er á Matvælastofnun þá geri ég athugasemd við að Matvælastofnun skuli koma að lið sem heitir villt dýr og í 5gr.

**Ég Hvet til að Veiðistjórnunar svið Umhverfisstofnunar fari með málefni er snúa að velferð villtra dýra og fugla**

5. gr. Stofnanir og hlutverk þeirra. Umhverfisstofnun og Náttúrufræðistofnun Íslands skulu vera ráðherra til ráðgjafar um framkvæmd laganna og gera tillögur varðandi verndun, velferð og veiðar á villtum fuglum og villtum spendýrum eftir því sem lög þessi mæla fyrir um eða ráðherra óskar sérstaklega eftir, auk þeirra verkefna sem þeim eru sérstaklega falin samkvæmt lögum þessum. Matvælastofnun fer með málefni er snúa að velferð villtra fugla og villtra spendýra.  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Ég tel að lög um velferð villtra dýra eigi ekki samleið með lögum um velferð dýra og skuli utanskilja villt dýr úr lögum um velferð dýra nema að því leiti þegar fólk er að halda villt dýr í húsi eða garði. Og því skuli fella neðstu línu greinar út.**

**Legg til að bætt verði við greinina sem og skulu fylgja leyfilegum veiðiaðferðum samkvæmt alþjóðasamningum.**

11. gr. Velferð villtra dýra og villtra fugla. Skylt er að sýna villtum fuglum og villtum spendýrum hvar sem er á landinu, nærgætni og tillitssemi og forðast óþarfa truflun, röskun eða meðhöndlun. Við alla nauðsynlega meðhöndlun, afskipti eða veiðar villtra fugla og villtra spendýra skal þess gætt eins og kostur er að meðferð þeirra sé réttlætanleg og að þau verði ekki fyrir óþarfa sárauka, þjáningu, hræðslu eða óþægindum. Veiðar eða aflífun villtra fugla og villtra spendýra skulu vera mannúðlegar og skal ávallt reyna að tryggja skjótan og sársaukalausan dauðadaga. Óheimilt er að fanga og halda villt dýr nema í því skyni að veita því tímabundna neyðaraðstoð eða sérstök heimild hafi fengist til þess samkvæmt lögum þessum eða öðrum lögum. Við veiðar eða lögmæta föngun villtra dýra er óheimilt að beita aðferðum sem valda limlestingum eða kvölum. Koma skal sjúku, særðu eða bjargarlausu villtu dýri til bjargar ef þess er nokkur kostur eða tilkynna slík atvik til lögreglu. Heimilt er að aflífa slík dýr með skjótum og sem sárauka minnstum hætti ef sýnt þykir að ekki sé unnt að veita því viðunandi bjargir. Um velferð villtra dýra og villtra fugla sem heyra undir lög þessi gilda jafnframt lög um velferð dýra.

**26.grein Hæfnipróf veiðimanna.**

Tel það rökrétt að ef bogveiði verði leyfð verði Bogveiðifélagi Íslands falið það hlutverk að sjá um bogveiðinámskeið og próf, þar sem veiðimaður öðlast þau réttindi að sjá um og meðhöndla boga.  
  
Umhverfisstofnun gefi út veiðiskírteini þar sem veiðimaður öðlast þau réttindi til veiða í Íslenskri náttúru með boga hafi hann staðist veiðikortapróf. Bogveiðinámskeið verði sérhæfð og meðhöndlun þess.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Legg til að fella skuli út línuna nota skotvopn sem úr má skjóta fríhendis frá öxl Þetta hindrar að hægt sé að leyfa aðrar veiðiaðferðir sem eru viðkenndar samkvæmt alþjóðlegum samningum eins og t.d bogveiði.**

24. gr. Veiðiaðferðir. Við veiðar **má eingöngu nota skotvopn sem úr má skjóta fríhendis frá öxl nota verkfærum** með þeim undantekningum sem upp eru taldar í liðum 4, 7 og 17 hér á eftir og nánar er kveðið á um í reglugerð. Við fuglaveiðar er óheimilt að nota haglabyssu með hlaupvídd stærri en nr. 12. 11 Í vinnslu – 8. júlí 2020

Við veiðar er m.a. óheimilt að nota:

1. Eitur eða svefnlyf, nema útrýmingarefni til músa- og rottuveiða í samræmi við ákvæði efnalaga.

2. Sprengiefni, bensín eða önnur efni til þess að svæla með gasi eða reyk.

3. Steina, barefli, eggvopn, skutla, stunguvopn eða áþekka hluti (**nema ef um örvar með veiðiodda er að ræða.** )

4. Net, nema háf til lundaveiða.

5. Öngla eða önnur tól sem komið er fyrir í æti.

6. Snörur og snörufleka.

7. Gildrur, nema til músa-, rottu- og minkaveiða. Gerðir gildra skulu hafa hlotið samþykki Umhverfisstofnunar.

8. Rafbúnað sem getur drepið eða rotað.

9. Upptöku- eða afspilunartæki og aðra rafknúna hljóðgjafa.

10. Fastan ljósgjafa, nema til refa- og minkaveiða.

11. Búnað til að lýsa upp skotmörk, t.d. ljósbúnað festan við byssu.

12. Spegla eða annan búnað sem blindar.

13. Búnað til þess að miða í myrkri með rafeindatækjum er stækka eða breyta ímyndinni. Undanskilið er þó rafeindapunktur eða upplýstur kross í sjónauka.

14. Sjálfvirk skotvopn, svo og handhlaðnar fjölskotabyssur og hálfsjálfvirk skotvopn, með skothylkjahólfum sem taka fleiri en tvö skothylki.

15. Hljóðdempara (Hljóðdeyfa), nema á stóra riffla og haglabyssur sem nota miðkveikt skot og uppfylla skilyrði vopnalaga.

***15.Liður, legg til að haglabyssum verði bætt við þar sem leyft er að veiða með hljóðdempara. Þetta er bæði betra fyrir veiðimann, dýrið og þá í nærumhverfi. Veiðimaður missir síður heyrn, dýrið verður fyrir minna aðkasti, stressi og því sem fylgir veiðum, og fólk í nærumhverfi síður fyrir áreiti vegna hávaða.***

16. Lifandi dýr sem bandingja eða til þjálfunar veiðihunda.

17. Hunda til þess að hlaupa uppi bráð, nema við minkaveiðar. Óheimilt er að nota loftför, flygildi eða önnur vélknúin farartæki við veiðar, nema báta á sjó til fuglaveiða enda gangi þeir ekki hraðar en níu sjómílur meðan á veiði stendur. Til að flytja veiðimenn til og frá veiðilendum á landi er einungis heimilt að nota götuskráð vélknúin farartæki og þá eingöngu á vegum eða merktum vegaslóðum. Skotvopn skulu vera óhlaðin meðan á akstri stendur. Þau skulu einnig vera óhlaðin nær vélknúnu farartæki á landi en 200 metra. Umhverfisstofnun er heimilt að veita þeim sem varanlega eru bundnir við notkun á hjólastól, sérstaka undanþágu frá ákvæðum 3. mgr. til að skjóta frá kyrrstæðu vélknúnu farartæki á vegum eða merktum vegaslóðum, enda hafi veiðimaður í för með sér aðstoðarmann eða hund til að sækja bráð. Séu skilyrði náttúruverndarlaga um akstur á snævi þakinni og frosinni jörð utan vega uppfyllt er honum heimilt að víkja frá vegum eða merktum vegaslóðum við veiðar enda sé ekki hætta á náttúruspjöllum. Heimild samkvæmt þessari grein skal getið í veiðikorti hlutaðeigandi veiðimanns, sbr. 27. gr. laganna.

**Aldurtakmark einstaklinga til að fara með á veiðar t.d barna/unglinga legg til að þau verði lækkuð til samræmið við norðurlöndin t.d Svíþjóð. Og að ráðuneyti/alþingi beiti sér fyrir að vopnalög verði breytt til samræmis.**

***Egill Ari Gunnarsson***